cyanic-selkie/wikianc huggingface dataset:
Tanntekniker
Personlige forutsetninger
En tanntekniker må foruten å ha god form- og farvesans, være tålmodig og nøyaktig og ikke minst ha godt håndlag..
Utdanning
Oslo Met, avdeling for helsefag tilbyr utdannelse innen tannteknikerfaget.
Gamle Gjettum stasjon
Gamle Gjettum stasjon i Bærum var en stasjon på Kolsåsbanen. Den ble nedlagt 2006 da Kolsåsbanen ble stengt for oppgradering.
Stasjonen ligger ved foten av Kolsåstoppen og første stopp på naturstien opp til toppen.
Nye Gjettum stasjon (slått sammen med Valler og Gjettum gamle stasjon ) åpnet 12. oktober 2014.
Abilene (bibelsk)
Abilene (Abilênê) eller Abila var en slette og et distrikt i Koilesyria. Hovedbyen var Abila Lysaniou (Abilan de tên Lusaniou). Det er uklart hva som var distriktets eksakte grenser, men det synes å ha omfattet østhellingen av Antilibanon-fjellene og ha omfattet områder sør og sørøst av Damaskus helt frem til Galilea, Batanea og Trakonitis. Ifølge Flavius Josephus var Abilene et adskilt itureisk kongedømme frem til 37 e.Kr.
Mandagsfilmen på NRK
Mandagsfilmen var en programpost som gikk på NRK Fjernsyn fra 1960 og til 2001. Her satte NRK opp spillefilmer som vanligvis hadde gått på kino i Norge. Det ble vist både eldre og nyere filmer.
I januar 2000 ble mandagsfilmen flyttet over på NRK2. Informasjonssjefen i fjernsynet begrunnet avgjørelsen med at det var for å tydeliggjøre filmprofilen til NRK2. Avgjørelsen førte til en del protester siden en betydelig del av lisensbetalerne ikke kunne ta inn denne kanalen på den tiden. I februar 2001 erstattet NRK2 begrepet «Mandagsfilm» med «Niern». I september 2007 sluttet kanalen å sende filmer på mandagene.
Fra 2000 var NRK1s eneste filmtilbud Nattkino på lørdager, men i 2003 begynte de også å sende spillefilmer på søndagskveldene. Søndagsoppsetningene var forbeholdt filmer som hadde vært publikumssuksesser på kino.
Tina Charles
Tina Charles (født 5. desember 1988) er en amerikansk basketballspiller som spiller for klubben Wisła Can-Pack Kraków. Hun representerte landet sitt under Sommer-OL 2012 i London, der hun tok gull med det amerikanske landslaget.
Mandagsfilmen på NRK
Bakgrunn
Til tross for disse restriktive reglene ble besøkstallet ved kinoene mer enn halvert de neste 15 åra.
Cinderford
Cinderford er en liten by i den østlige utkanten av Deanskogen og distriktet Forest of Dean i Gloucestershire, England. Den ble grunnlagt på 1800-tallet som følge av jern- og kullgruveindustrien i området, som var i sterk vekst. Befolkningen utgjorde ved folketellingen i 2001 på 8 116 innbyggere, noe som hadde økt til 8 494 ved folketellingen i 2011.
Seven Mile-demningen
Seven Mile-demningen er en demning med vannkraftverk i elven Columbia River i Britisk Columbia, Canada. Anlegget sto ferdig utbygd i 1979. Installert kapasitet i vannkraftproduksjonen er 790 MW.
Eksterne lenker
Major Capital Project Plan».
Frankrike under EM i friidrett 1998
Frankrike deltok i EM i friidrett 1998 som ble arrangert 18.–23. august 1998 i Budapest. Utøvere fra Frankrike tok fire medaljer i mesterskapet.
Huaneng Qinbei kullkraftverk
Huaneng Qinbei kullkraftverk er et kullkraftverk i Jiyuan i regionen Henan i det nordlige Kina. Det har en installert produksjonskapasitet på 1200 MW fordelt på 2 turbiner à 600 MW. Anlegget stod ferdig med de to første turbinene i 2009.
Reinefjorden
Øst for Olstinden går fjordarmen Vorfjorden i nordlig retning mens den forholdsvis lange Kjerkfjorden er en direkte forlengelse som går i nord-nordvestlig retning fra vestsiden av tinden. Mellom Andøya og Veines på sørsiden av Reinefjorden ligger fjellet Navaren (699 moh.).
Bebyggelsen langs fjorden er konsentrert langs E10 som krysser fjorden over Reinebruene mellom holmene i innløpet. Fiskeværet Hamnøy som den største og resten av selve Reinefjorden er uten befolkning eller veier. En hurtigbåtforbindelse fra Reine betjener de omtrent åtte fastboende som er spredt i grendene innover fjordarmene, besøkende og en stor mengde turister som bruker området som utgangspunkt for fotturer, blant annet til «nordsiden» av Moskenesøya og Hermannsdalstinden.
Tianshui
Tianshui (kinesisk: 天水市; pinyin: Tiānshuǐ Shì) er et byprefektur i provinsen Gansu i Folkerepublikken Kina. Befolkningen er på rundt 3,5 millioner.
Administrative enheter
Byprefekturet Tianshui har jurisdiksjon over 2 distrikter (区 qū), 4 fylker (县 xiàn) og ett autonomt fylke (自治县 zìzhìxiàn).
Kulturminner
Maijishan-grotten og det taoistiske Jadekildetempelet ligger i området.
Jernbane
I Tianshui stanser togene på Longhaibanen, Kinas viktigste jernbanelinje i øst-vest-retning, som løper fra Lianyungang til Lanzhou via blant annet Xuzhou, Kaifeng, Zhengzhou, Luoyang og Xi'an.
Vei
Kinas riksvei 310 ender i Tianshui. Denne viktige trafikkåren begynner, likesom Longhaibanen, i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Avløs stasjon
Avløs stasjon er en av stasjonene på Kolsåsbanen og var endestasjon før strekningen til Kolsås ble åpnet 12. oktober 2014 etter at den hadde blitt oppgradert til metrostandard.
Oppgradering
Kolsåsbanen har blitt rustet opp til metrostandard og Nye Avløs stasjon er et resultat av dette. Den nye stasjonen er bygget 100-200 meter lenger vest for Avløsveien / Erik Werenskiolds vei. Arbeidene begynte med bortkjøring av masse 4. juni 2012, og stasjonen ble gjenåpnet 15. desember 2013.
Avløs base
Vognhallsområdet er under oppgradering til driftsbase for T-banen. Basestasjonen kommer til erstatning for det tidligere verkstedsanlegget. Basestasjonen skal ferdigstilles av Veidekke i mai/juni 2015, med en kostnadsramme på nesten kr 300 millioner. Basen vil inneholde fire haller med en samlet grunnflate på 16,000 kvm, og har kapasitet til innendørs parkering av 25 vognsett (75 vogner).
Basen vil betjene hele banenettet og er viktig for oppgraderingen av T-banenettet, da det ikke er fri kapasitet på de to eksisterende basene på Ryen stasjon og Majorstuen stasjon. Samtidig har forlengelsen av Kolsåsbanen gjort det hensiktsmessig å ha en base i vest, da de to andre befinner seg i sentrumsområdet og i øst. Basen skal sørge for innstalling, vask og vedlikehold av vognene. Bygget er tegnet av Arne Henriksen arkitekter AS og rådgivende konsulent er Aas Jakobsen AS.
Sydney International
Sydney International er en profesjonell tennisturnering som blir spilt på hardcourt. Den er en del av ATP-touren, og er klassifisert som en 250-turnering. Det er også en del av WTA-touren.
Den blir spilt hvert år i Sydney i Australia.
Operasjon
Operasjon kan ha flere betydninger
VM i hagleskyting 1989
VM i hagleskyting 1989 (verdensmesterskapet i skyting) ble arrangert i Montecatini i Italia i 1989.
Jordskjelvet i Indiahavet 2012
Jordskjelvet i Indiahavet 2012 var et jordskjelv med styrke 8,7 på Richters skala den 11. april 2012 klokken 08:38:37 CET. Episenteret var 22,9 kilometer under havbunnen i Indiahavet utenfor Aceh-provinsen Indonesia, omtrent 50 til 70 kilometer sørvest for byen Padang.
Jordskjelvet kunne kjennes i flere land, blant annet Singapore, Thailand, Malaysia og India.
Det ble sendt ut tsunami-varsel til alle berørte land ved Indiahavet, inkludert Australia, Pakistan, Somalia, Madagaskar og flere andre land, men tsunamivarselet ble trukket tilbake senere.
Klokken 10:43:07 CET ble det registrert et kraftig etterskjelv med styrke 8,2. Dette skjelvet var 16 kilometer under havbunnen.
Huaneng Yangluo kullkraftverk
Huaneng Yangluo kullkraftverk er et kullkraftverk i Jiyuan i regionen Hubei i det sentrale Kina. Det har en installert produksjonskapasitet på 2400 MW fordelt på 4 turbiner à 300 MW, samt 2 reaktorer på 600 MW under bygging. Anlegget stod ferdig med de to første turbinene i 2009.
Weißwasser (andre betydninger)
Weißwasser har flere betydninger:
Albania under EM i friidrett 2002
Albania deltok med seks utøvere under EM i friidrett 2002 som ble arrangert 6.–11. august 2002 i München. Utøvere fra Albania tok ingen medaljer under mesterskapet.
Poplar (London)
Historie
I 1654 begynte befolkningen i grenden å vokse da Det britiske ostindiske kompani avsatte et stykke land til å bygge et kapell og det ble kjernen i den øvrige bosetningen. Kirken, St Matthias Old Church, ligger i hovedgaten Poplar High Street rett over skolen Tower Hamlets College. Den ligger ved siden av Poplars rådhus, som har dekorasjoner i mosaikk. Et moderne sportssenter kalt The Workhouse står på det samme stedet som Poplar Workhouse hvor lokalpolitikeren og fagforeningsaktivisten Will Crooks (1852–1921) tilbrakte sin første år. En eiendom rett ved er oppkalt etter ham.
De første bombing med fly i Storbritannia skjedde under den første verdenskrig. Disse gjorde stor skade og tok mange liv. East End i London ble særlig rammet, og i særdeleshet ble Poplar rammet hardt. I begynnelsen skjedde disse om natten med Zeppeliner som bombet ukritisk og førte til mange drepte sivile. Første bombing på dagtid skjedde 13. juni 1917 hvor 104 ble drept, 154 alvorlig skadd, og 269 lettere skadd i East End alene. Den alvorligste hendelsen var et direkte treff på en barneskole i Poplar hvor 18 barn ble drept.
Under den andre verdenskrig ble også Poplar rammet hardt under Blitzen, og 770 sivile ble drept som resultat av bombingen.
Som en del av den nasjonale utstillingen og festivalene Festival of Britain i 1951 ble en nytt boligfelt bygget nord for East India Dock Road, og det ble oppkalt etter George Lansbury, Lansbury Estate. I samme område ble det bygget et boligkompleks kalt for Robin Hood Gardens, designet av arkitektene Peter og Alison Smithson, og det tilsvarende brutalistiske Balfron Tower, Carradale House og Glenkerry House i nord av den ungarskfødt arkitekten Ernő Goldfinger. Blant andre kjente bygninger i Poplar er Poplar Baths, et tidligere offentlig bad, som ble gjenåpnet i 2016 etter å ha blitt stengt i 1988 grunnet lokale kampanjer.
Poplar var egen kommune (metropolitan borough) innafor grevskapet London mellom 1900 og 1965. Poplar bestod da av de verdslige sognene Bow, Bromley og Poplar. Fra 1965 har Poplar vært en del av bydelen Tower Hamlets.
Norgesmesterskapet i håndball for kvinner utendørs 1966
Norgesmesterskapet i håndball for kvinner utendørs 1966 var en norsk håndballturnering som kåret utendørs-norgesmesteren i håndball for kvinner 1966.
Kråkeslottet
Kråkeslottet var en norsk reality-tv-serie som gikk på TV3 i 2002. Konseptet gikk ut på at 13 deltagere skulle bo i et gammelt forlatt bygg og fikse det opp, for å åpne pensjonat. Deltagerne ble stemt ut en etter en. Vinneren fikk en halv million skattefrie kroner. Halvard Haldorsen var programleder.
Kråkeslottet var vårens storsatsing på TV3 i 2002, men seertallene ble meget lave og serien endte opp som en av kanalens største flopper. Dette førte til at annonsørene forsvant. Produksjonen var i tillegg forfulgt av problemer: Bare noen uker etter sendestart nedla brannvesenet bruksforbud i forbindelse med overnatting i huset. Sikkerhetsmessig var tilstandene i bygningen under enhver kritikk og TV3 ble pålagt å foreta nødvendige utbedringer. Deltakerne måtte overnatte på et annet hotell i mellomtiden. Etter serien oppstod det i tillegg krangel mellom de to finalistene med påstander om juks. Krangelen endte opp i rettsapparatet.
Produksjonskostnadene var på 20 millioner kr.
Om serien
Programmet ble sendt på TV3 hver dag klokka 20.00 (unntatt søndag). Under direktesendingen på lørdager skulle én deltaker stemmes ut. Deltakerne nominerte, men det var seerne som skulle bestemme. Dersom de var er uenige, må denne deltakeren velge en annen som skal sparkes ut av hotellet. I kjelleren lå «Det svarte rommet». Her skulle deltakerne skrive brev en gang i uka og begrunne hvem de vil stemme ut. Finalistene måtte oppholde seg i bygningen i 12 uker. Sistemann ut av hotellet vant en halv million kroner.
Ca 2000 personer hadde søkt om å få bli med. TV3 dro også på turné rundt om i landet for å lete fram kandidater selv.
Kråkeslottet ble innspilt i en gammel sveitservilla fra 1914 som ligger ved Dicks vei 14 i Lysaker. Bygningen hadde da stått og forfalt siden begynnelsen av 1970-årene. I 2006 kjøpte Jens Ulltveit-Moe bygningen for 20 millioner kr. Han hadde til hensikt å rive bygget og bygge en 700 kvadratmeter stor praktbolig på tomta.
Seertall
Serien ble en flopp for TV3 og kunne ikke på langt nær måle seg med suksess-serier som Robinsonekspedisjonen. Seertallet var under 30 000 enkelte dager og finalen ble kun sett av 64 000.
Tallene for premieren av programmet var gode med 220 000 seere, men allerede etter to uker falt tallene betraktelig. Allerede ved den andre av lørdagens direktesendinger (med utstemming av en av deltakerne) var seertallene falt så langt ned som til 74 000. Etter nesten tre uker på lufta besluttet TV3 å flytte lørdagens direktesendinger til mandager i håp om å bedre seertallene. En måneds tid etter premieren besluttet kanalen å flytte seriens sendetidspunkt fra klokka 20.00 til 19.00 i et forsøk på å bedre de elendige seertallene. På det laveste hadde seertallene for programmet da vært nede i 28 000 seere. Disse endringene hjalp imidlertid ikke på seertallene og serien nådde en ny bunnotering på 22 000. Virkningene av de lave seertallene var at annonsørene sviktet TV3. Kanalen hadde per april 2002 solgt 20,5 prosent mindre reklame sammenliknet med samme periode i 2001.
Etterspill med påstander om juks og rettssak
Ikke alle likte at André Iversen gikk av med seieren på en halv million kroner. Flere av deltakerne kontaktet advokat for å få seieren kjent ugyldig. Bakgrunnen for protestene var at de fornærmede mente at André Iversen og Espen Asbjørnsen skal ha avtalt å dele gevinsten dersom en av dem vant. Iversen sa til sitt forsvar at «Jeg betaler kanskje husleia og spanderer kanskje en sydentur på ham, men det har aldri vært snakk om at vi har avtalt på forhånd å dele premiepotten». Bakgrunnen for oppstyret var uttalelser som falt på slutten av serien da Iversen havnet i «stolen» mot Asbjørnsen. Det var på det tidspunkt kun tre deltagere igjen, Espen Asbjørnsen, Kine Nausdal og Andre Iversen. En av de to guttene skulle skulle sendes hjem, og da sa Iversen på direkten til seerne at «vi gutta eventuelt ville dele premiesummen på 500.000». Han ba seerne stemme på den som hadde størst sjanse mot Kine i finalen. Resultatet ble at Iversen ble igjen og vant Kråkeslottet. I kontrakten med Strix, produksjonsselskapet til TV3, sto det at deltagere som gjorde avtale om å dele en eventuell gevinst skulle bortvises umiddelbart. Når så ikke skjedde, trodde han at alt var i orden.
I april 2004 opplyste VG at saken ville ende i retten den 11. mai 2004. Det ble gjort kjent at Kine Naustdal krevde produksjonsselskapet Strix for premiesummen på 500 000 kroner, pluss renter. Naustdal tapte for André Iversen, men mente at Iversen burde vært diskvalifisert fordi han hadde gjort en avtale om å dele pengepremien med deltageren Esben Asbjørnsen. Hennes advokat, Stig Walle, mente at dette var kontraktsbrudd. Advokat Jan Morten Evertsen representerte produksjonsselskapet Strix, og fastholdt på sin side at de hadde overholdt avtalen som ble tegnet med deltagerne.
Naustdal tapte rettssaken. Oslo tingrett kom fram til at hun ikke var en part i avtaleforholdet mellom Iversen og Asbjørnsen og Strix og at hun ikke hadde rettigheter overfor TV-produsenten som følge av disses kontraktsbrudd. Dermed ble Strix Televisjon AS frifunnet og Naustdal må betale 54.500 kroner i saksomkostninger.
Odd-Egil Andhøy
Odd-Egil Andhøy (født 9. januar 1943, død 17. desember 2014) var en norsk diplomat.
Utdannelse
I 1971 ble han cand.oecon. i sosialøkonomi ved Universitetet i Oslo.
Karriere
Han gjennomførte Utenriksdepartementets aspirantkurs i 1972–1973.
I 1992 ble han utnevnt til byråsjef i Utenriksdepartementet. og fra 1995 var han ministerråd ved Norges ambassade i Wien. Deretter tjenestegjorde han i fire år ved Norges faste delegasjon i Genève. Fra 2002 til 2006 var han ambassadør til Abidjan (Elfenbenskysten). Der koordinerte Andhøy i 2003 letingen etter den drepte bistandsarbeideren Kåre A. Lund (1950–2003). Fra 2004 var han også sideakkreditert til Accra (Ghana). I 2004 bidro han til at Ghanas gjeld til Norge på 70 millioner kroner ble slettet. Han var også sideakkreditert til Bamako i Mali, Conakry i Guinea, Ouagadougou i Burkina Faso og Monrovia i Liberia.
Ordener og utmerkelser
Odd-Egil Andhøy var ridder av 1. klasse i Den Kongelige Norske Fortjenstorden.
Familie
Han var far til eventyreren Jarle Andhøy (født i 1977), og gift med Kari Andhøy.
Stortinget (andre betydninger)
Stortinget er Norges parlament.
Stortinget kan også referere til:
Izzet Celasin
Celasin kom til Norge som politisk flyktning i 1988 og arbeidet per 2011 som tolk i Tolketjenesten i Oslo.
I 2007 var han én av vinnerne av Gyldendals konkurranse om beste politiske roman med sitt debutverk Svart himmel, svart hav. I 2010 utkom Ingen manns land. Han var med i Bokprogrammet på NRK 1 30. januar 2011.
Joseph Hammels
Joseph Hammels (født 26. januar 1868 i Aachen i Rhinprovinsen i Kongedømmet Preussen, død 3. januar 1944 i Köln i Tyskland) var en tysk katolsk prelat som var hjelpebiskop i Köln fra 1924.
Bakgrunn
Hammels gikk på Stiftsschule og Kaiser-Karls-Gymnasium i Aachen og studerte katolsk teologi ved Westfälische Wilhelms-Universität Münster og Rheinische Friedrich-Wilhelms-Universität Bonn. Etter dette begynte han på presteseminaret i Köln.
Prest
Den 15. august 1894 ble han ordinert til prest i Köln og ble kapellan ved St. Quirinus i Neuss. I 1903 ble han rektor, senere pastor, ved St. Antonius i Oberhausen-Alstaden. Derfra dro han til Essen-Borbeck som pastor i 1912 og til Köln i 1922, hvor han ble pastor ved St. Gereon.
Biskop
Pave Pius XI utnevnte ham den 14. januar 1924 til titulærbiskop av Soli og hjelpebiskop i erkebispedømmet Köln. Den 24. februar samme år ble han bispeviet av kardinalerkebiskop Karl Joseph Schulte av Köln; medkonsenkrerende var biskop Franz Rudolf Bornewasser av Trier og biskop Hermann Joseph Sträter, hjelpebiskop i Köln.
Episkopalgenealogi
Hans episkopalgenealogi er:
Oksana Domnina
Oksana Aleksandrovna Domnina (russisk: Оксана Александровна Домнина; født 17. august 1984 i Kirov) er en russisk kvinnelig kunstløper som deltok i de olympiske vinterleker 2006 i Torino og 2010 i Vancouver.
Domnina ble verdensmester i isdans 2009 i Los Angeles sammen med Maksim Sjabalin.
Brugdebreen
Brugdebreen er en isbre i Fimbulheimen i Dronning Maud Land. Den dekker østsiden av fjellryggen Brugda i Gjelsvikfjella.
Området ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen og den norske antarktisekspedisjonen 1956–60.
Sjømannskirken
Initiativtaker til organisasjonen var presten Johan Storjohann. Den første kirken i Leith ved Edinburgh i Skottland ble opprettet i 1865. Sigvald Skavlan var en av de første sjømannsprestene. Sjømannskirkene er tilknyttet Den norske kirke. Hovedkontoret ligger i Bergen. Organisasjonen har norske lutherske kirker over store deler av verden.
Fra begynnelsen var det norske sjøfolk i utenriksfart som var organisasjonens primærmålgruppe, og organisasjonen ble omtalt både som «Sjømannsmisjonen» og «Sjømannskirka» («Sjømannskjerka»). Fra 1990 tok den i tillegg navnet «Norsk kirke i utlandet». I 2003 byttet organisasjonen navn fra «Den norske Sjømannsmisjon/Norsk kirke i utlandet» til «Sjømannskirken - Norsk kirke i utlandet».
Sjømannskirken ønsker i dag å være et kirkelig, kulturelt og sosialt møtested for alle nordmenn i utlandet. Organisasjonen har kompetanse på kriseberedskap og familierådgivning, og finnes på alle kontinenter. I løpet av et år har Sjømannskirken omkring 650 000 møter med mennesker over hele verden og utfører et omfattende sosialt arbeid.
Virksomheten består av 28 sjømannskirker, en nettkirke, ni nordsjøprester, fire studentprester og sju reiseprester. Organisasjonen jobber i over 80 land i alle verdensdeler. Alle sjømannskirkene utfører kirkelige handlinger som dåp, konfirmasjon og bisettelse. En rekke kirker utfører også bryllup. Sjømannskirken har rundt 200 ansatte i ute- og hjemmearbeidet.
Av et årlig budsjett på rundt 238 millioner kroner, dekkes rundt halvparten gjennom statlig støtte. Resten samles inn via beredskapsavtaler med norsk næringsliv, frivillige gaver i Norge og ved sjømannskirkene i utlandet.
Generalsekretær Jeffrey Huseby har ledet Sjømannskirken siden 2020. Det høyeste besluttende og kontrollerende organ er generalforsamlingen, som blant annet velger hovedstyre. Siden 1865 har Sjømannskirken stått under kirkelig tilsyn av Den norske kirkes biskop i Bjørgvin.
Tannpleier
Tannpleier er en yrkesgruppe innen helsesektoren som fikk autorisasjon i 2001. Tannpleierne er en yrkesgruppe som arbeider med forebyggelse av sykdom i tenner og munnhule.
Det vil mest sannsynlig bli større etterspørsel etter tannpleiertjenester i fremtiden, spesielt i privat sektor.
Tannpleierne arbeider blant annet på tannklinikker, sykehjem, videregående skoler, på høgskoler/universitet, institusjoner, helsestasjoner, i dentale firmaer m.m.
Den offentlige tannhelsetjenesten
Tannpleierne i Den offentlige tannhelsetjenesten samarbeider med primærhelsetjenesten med tiltak mot barn og unge i barnehager og i grunnskolen, elever ved studieretninger for helse- og sosialfag på videregående skoler og studenter ved høgskoler for helse- og sosialfaglige utdanninger.
En stor del av tannpleierens arbeid foregår likevel på tannklinikk. Dette arbeidet inkluderer undersøkelser, behandling, helsefremmende og forebyggende tiltak overfor enkeltindivider og grupper.
Den kliniske virksomheten omfatter klinisk og røntgenologisk undersøkelse av tenner, tannkjøtt og munnslimhinner, kontroll av bitt, diagnostisering og oppfølging av pasientens tannhelsetilstand, fjerning av tannsten og plakk, behandling av tannkjøttsykdom (gingivitt og periodontitt), midlertidig fyllings- og kroneterapi, fluorbehandling m.m. Tannpleierne veileder pasientene slik at de blir bedre i stand til å ivareta egen tannhelse.
Privat tannhelsetjeneste
De kan også ha en del andre oppgaver som for eksempel bleking av tenner der dette er tilrådelig, påsetting av tannsmykker, tilpasning av bittskinner og justering av proteser m.m.
Eksterne lenker
Professionelle Zahnreinigung
Candace Parker
Candace Parker (født 19. april 1986) er en amerikansk basketballspiller som spiller for klubben UMMC Ekaterinburg. Hun representerte landet sitt under Sommer-OL 2012 i London, der hun tok gull med det amerikanske landslaget.
Huaneng Yimin kullkraftverk
De to enhetene på 500 MW hver, er såkalt superkritiske med forbrenning under meget høy temperatur og trykk, som øker effektiviteten og reduserer de relative utslippene fra anlegget.
Slaget ved Valbo-Ryr
Slaget ved Valbo-Ryr stod 14. desember 1659 mellom den norske hæren i Båhuslen og en svensk styrke fra Dalsland som var sendt i unnsetting av utplasserte svenske styrker ved Viksjön. Taube kom over svenskene som hadde rømte fra Viksjön-området og besluttet seg å overraske de norske styrkene i deres forlegninger ved Valbo-Ryr og Strömsäter bro. Overraskelsen var total. Flere rytterkompanier ble fordrevet og først da infanteristene stilt seg opp var svenskenes angrep stoppet. Etter å ha mistet de forreste troppene avbrøt Taube striden og trakk seg tilbake. Men den norske hæren hadde fått betydelige tap.
Slaget ved Borge kirke
Slaget ved Borge kirke var et sammenstøt mellom to mindre hærer i slagorden i området ved Borge kirke i Østfold. Slaget sto ved nordenden av den islagte sjøen Hunnebotn/Hunnebunden om vinteren den 6. februar 1660. Bjelke rykket mot Halden med 3300 mann for å bryte den svenske beleiringen, men feltmarskalk Lars Kagg rykket den norske hæren i møte med en styrke på om lag 3350 mann.
De norske troppene klarte seg godt mot de krigserfarne og trente svenske troppene. De norske troppene med et effektiv forsvar stoppet det svenske angrepet ledet av feltmarskalk Lars Kagg. Etter slaget måtte Kagg bli værende ved Halden, selv om generalløytnant Jørgen Bjelke ikke kunne unnsette forsvaret av Halden. Sikringsstyrken som bevoktet veien til Fredrikstad og dermed Christiania, hadde bevist seg under kamp med stor hell mot en krigserfaren styrke. Ettersom Bjelke ikke var slått tilbake, måtte svenskene få en rask avgjørelse i kampene om Halden. Etter at angrepene på de norske festningsverkene var slått tilbake, oppgav Kagg forsøket på å innta Halden. Meldingen om Karl 10.s død førte til at svenskene forlot Norge den 23. februar.
Hauger stasjon
Stasjonen ble stengt 1. juli 2006 i forbindelse med at Kolsåsbanen skulle oppgraderes, og ble gjenåpnet 12. oktober 2014.
Stasjonen har to plattformer, én for vestgående trafikk mot Kolsås og én for østgående trafikk mot Stortinget. På 1970- og 1980-tallet fantes det en Narvesen-kiosk på plattformen for østgående T-banetog. Stasjonen hadde tidligere en planovergang for biler og personer; planovergangen ble fjernet i forbindelse med ombyggingen av stasjonen da Kolsåsbanen ble oppgradert.
Haibowan kullkraftverk
Haibowan kullkraftverk er et kullkraftverk i distriktet Haibowan i Wuhai i regionen Indre Mongolia i det nordlige Kina. Det har en installert produksjonskapasitet på 1200 MW fordelt på 3 turbiner à 100-200 MW, samt 2 reaktorer på 330 MW under bygging. Anlegget stod ferdig med de tre første turbinene i 2009.
VM i hagleskyting 1991
VM i hagleskyting 1991 (verdensmesterskapet i skyting) ble arrangert i Perth i Australia i 1991.
Skansen stasjon
Skansen stasjon er en jernbanestasjon på Dovrebanen ved Skansen i Trondheim. Stasjonen har status som holdeplass og ble åpnet i 1893. Stasjonen har en stasjonsbygning og et leskur og en plattform, som er lokalisert 551,67 km fra Oslo sentralstasjon og bare 1,2 km fra Trondheim sentralstasjon. Stasjonsbygningen huser (per 2022) en kafé. Skansen stasjon blir i dag betjent av lokaltog med Trønderbanen samt regionstog mellom Trondheim og Røros.
Skansen stasjon ligger ved et befolket område og er den eneste stasjonen i Trondheim som har tilknytning til trikketilbudet fra Gråkallbanen. 50 meter fra Skansen stasjon ligger en buss- og trikkeholdeplass som blir betjent av rutebusser fra AtB og trikker fra Gråkallbanen.
Trikk
Trondheims eneste trikkelinje, Gråkallbanen, har holdeplass rundt 50 meter fra stasjonen og denne holdeplassen stammer fra Ilalinjen, som var den første trikkestrekningen som ble bygget i Trondheim i 1893. Gråkallbanen kjører mellom St. Olavs gate og Lian.
Huaneng Yueyang kullkraftverk
Huaneng Yueyang kullkraftverk, også av og til skrevet Huneng Yuyang, er et kullkraftverk i Yueyang ved landsbyen Linji 14 km fra bysenteret, i regionen Hunan i det sørlig-sentrale Kina. ligger på sørbredden av Chang Jiang (Yangtze). Det har en installert produksjonskapasitet på 1325 MW fordelt på 4 turbiner à 300-362 MW, hvorav de 2 største reaktorene er britiske. Anlegget stod ferdig med de to første turbinene i 2009. Brenseltpen er antrasitt.
Årsproduksjonen er ca. 6,75 TWh.
Anlegget ble utbygd fra 1988 og stod ferdig med andre trinn fullført i 2006. Operatør er selskapet China Huaneng Power International Inc, som eier 100% av anlegget. Medeier er Meiya Power Company Ltd (MPC).
EM i friidrett 2018 – Spydkast kvinner
Spydkast for kvinner under EM i friidrett 2018 ble arrangert på Olympiastadion i Berlin 9. og 10. august 2018..
Program
Alle klokkeslett er lokal tid (UTC+2)
Kvalifisering
Kvalifisering: 60,50 m (Q) eller blant de 12 beste (q )
Scott Storch
Scott Spencer Storch (født 16. desember 1973) er en amerikansk hiphop-produsent. Han har produsert musikken til blant annet 50 Cent, Lil' Kim, Bone Thugs-n-Harmony, Jessica Simpson og The Game.
Scott er den 10. rikeste i hiphop-industrien og tjente rundt 17 millioner dollar i 2006.
Storch er av jødisk opprinnelse, og sluttet på ungdomsskolen for å satse på en karriere innen musikk. Han har spilt piano siden han var barn, og begynte å spille på jazzklubber, og som innleid musiker i studio.
Etterhvert begynte han å jobbe sammen med The Roots, og ble etterhvert tatt inn under superprodusent Dr. Dres vinger.
Baden bei Wien
Baden bei Wien (Baden ved Wien) er en by i delstaten Niederösterreich i Østerrike. Befolkningen var per 1. januar 2007 på 25 284 innbyggere, noe som gjorde byen til den 16. største i Østerrike.
Baden bei Wien fikk byrettigheter i 1480.
Kurbad
Byen er kjent for sine kurbad-tradisjoner, som strekker seg tilbake til romertiden. I 2021 ble byen, sammen med 11 andre av Europas store kurbadsteder, oppført på UNESCOs verdensarvliste.
Leoben
Leoben er en by i delstaten Steiermark i Østerrike. Befolkningen var per 1. januar 2007 på 25 227 innbyggere, noe som gjorde byen til den 17. største i Østerrike.
Leoben har en historie som går minst tilbake til 904.
Agostino Oreggi
Agostino Oreggi (født 1577 i Santa Sofia i Toscana i Italia, død 12. juli 1635 i Benevento) var en av den katolske kirkes kardinaler. Han var tilknyttet den romerske kurie, og senere erkebiskop av Benevento.
Han ble kreert til kardinal den 28. november 1633 av pave Urban VIII.
Senhor do Bonfim
Senhor do Bonfim er en kommune i delstaten Bahia i nordøstregionen av Brasil.
Giuseppe Cavallotto
Giuseppe Cavallotto (født 13. Februar 1940 i Noche dì Vinchio i Piemonte i Italia) er en katolsk prelat of emeritert biskop av Cuneo og Fossano.
Prest
Giuseppe Cavallotto ble presteviet den 29. juni 1964.
Biskop av Cuneo og Fossano
Pave Benedikt XVI utnevnte ham den 24. august 2005 til biskop av Cuneo og Fossano. Erkebiskopen av Torino, kardinal Severino Poletto, bispeviet ham 15. oktober samme år; medkonsekratorer var erkebiskop Paolo Romeo, apostolisk nuntius til Italia og San Marino, og Francesco Guido Ravinale, biskop av Asti.
Den 9. oktober 2015 innvilget pave Frans hans aldersbetingede avskjedssøknad.[1]
Episkopalgenealogi
Hans episkopalgenealogi er:
Kongedømmet Benin
Kongedømmet Benin eller Edo var en stat vest i det som senere er blitt det moderne Nigeria i Afrika. Det bestod fra 1400-tallet til 1897. Rikets hovedstad var Edo (i moderne tid kalt Benin City), og kongedømmet oppstod år 1440 med utspring i en bystat runddt denne by.
Landet skal ikke forveksles med den moderne stat Benin, som er Nigerias vestre naboland.
Regenter
De beninske herskere kalles oba, og fortsatt dinnes en oba i Benin City.
Fengzhen kullkraftverk
(Huaneng) Fengzhen kullkraftverk er et kullkraftverk i byfylket Fengzhen, regionen Indre Mongolia i det nordlige Kina. Det har en installert produksjonskapasitet på 1.200 MW fordelt på 6 turbiner à 200 MW. Anlegget stod ferdig i 2009.
Dmitrij Kovtun
Dmitrij Vladimirovitsj Kovtun (russisk: Дмитрий Владимирович Ковтун; født i 1965; død 4. juni 2022 i Moskva ) var en internasjonalt aktiv russisk forretningsmann som ble kjent som en av to mistenkte i drapssaken til den avhoppede russiske spionen Aleksandr Litvinenko rundt om i verden, der isotopen polonium-210 (210Po) ble benyttet.
Bakgrunn
Kovtun ble født til en militær familie.
Karriere
Etter at han ble uteksaminert fra Moskvas høyere militære befalsskole i 1986. Etter eksamen begynte Kovtun og hans venn og samarbeidspartner Lugovoj ved KGBs niende direktorat, som hadde som oppgave å beskytte landets mest høyststående politiske ledere.
Senere var Kovtun etter det han selv har opplyst stasjonert som offiser i Øst-Tyskland og Tsjekkoslovakia i fem år. Etter Sovjetunionens sammenbrudd i 1991 forble han i Tyskland i tolv år. Han bodde i Hamburg (Altona-Ottensen) og var gift med en tysk kvinne som bodde der. Sammen med henne opprettet han sitt første selskap (VFBS, se nedenfor), et konsulentfirma, men ikke et sikkerhetsfirma, som hevdet i noen media. I 2003 returnerte han til Moskva. Etter eget utsagn hadde han oppholdstillatelse i Tyskland. Ifølge avisen Neues Deutschland (ND) indikerer dette «definitivt» en forbindelse mellom Kovtun og BND: «Hvordan var det ellers mulig for en sovjetisk offiser som var stasjonert i DDR og […] desertert etter Sovjetunionens sammenbrudd å gifte seg i Tyskland, å opprette et ledelseskonsulentfirma og umiddelbart få en ubegrenset oppholdstillatelse?».
Kovtun har en grad i internasjonal forretningsadministrasjon fra Moskvas statlige institutt for internasjonal politikk (MGIMO) og en mastergrad i jus. Han talte russisk, engelsk og sikkert også tysk.
Kovtun arbeidet først i Russland for det russiske energiselskapet Gazprom. Han gikk senere til Alfa Group, den største private industrielle og finansielle gruppen i Russland. Han ble deretter en av de administrerende partnerne hos VISTA Foreign Business Support (VFBS), som gir råd til vestlige selskaper om juridiske og andre aspekter ved forretningsinitiering, markedsinngang og deres aktiviteter i Russland. Ifølge VFBS er det et partnerselskap til det amerikanske advokatfirmaet Fragomen Global Immigration Services, LLC og et medlem av og i nær kontakt med American Chamber of Commerce (AmCham) i Russland. Ifølge selskapets nettsted var det blant kundene også en rekke kjente tyske selskaper. Kovtun var ansvarlig for forretningsutvikling, bedriftsstrategi og markedsføring i VFBS. Siden den gang jobbet han som konsulent for vestlige selskaper.
Død
Ifølge det statlige nyhetsbyrået TASS døde Kovtun den 4. juni 2022 i Moskva i en alder av 56 år som følge av covid-19-sykdom.
Kovtun i Litvinenko-saken
Kovtun ble internasjonalt kjent i forbindelse med drapet på Aleksandr Litvinenko, ettersom han hadde møtt ham i London kort tid før hans død. Ifølge egne utsagn møtte han Litvinenko den 16. oktober 2006 gjennom formidling av eks-KGB-ansatt Andrej Lugovoj i London og møtte dem den 17. oktober 2006 på et kontor i London med det formål å få i stand en avtale med et britisk selskap. Den 1. november 2006 møttes de igjen i baren på Hotel Millennium i London.
Den 9. desember 2006 uttalte tysk politi at det var funnet spor av radiasjon i leiligheten benyttet av Kovtun i Hamburg. I følge tyske etterforskere ble spor etter polonium funnet på en sofa de antok Kovtun hadde sovd på i sin ekst-kones leilighet natten før han dro til London for et møte med Litvinenko, og i følge britiske etterforskere ble det funnet spor av polonium på flyene Kovtun hadde reist med mellom Moskvva og London. Det samme gjaldt i Kovtuns bil i Hamburg.
Både russiske og britiske etterforsker avhørte Kovtun. Og tyske detektiver gransket Kovtuns antatte delaktighet i smugling av plutonium til Tyskland. Tyskland henla saken mot Kovtun i november 2009.
Ifølge statsadvokaten i Moskva ble Kovtun selv kontaminert med polonium mens han spiste i baren; hun hadde derfor satt i gang etterforskning. Kovtun ble innlagt på sykehus i Moskva med radieringsforgiftning tidlig i desember 2006. Hans forretningspartner, Lugovoj, som også var involvert i affæren, ble medisinsk undersøkt også. Den 12. descember 2006 sa han til russisk fjernsyn at han var på bedringens vei. Kovtun sa han bare hadde én forklaring til nærværet av : «Det var jeg som fikk det med meg tilbake fra London, der jeg møtte Aleksandr Litvinenko den 16., 17. og 18. oktober.» Britiske detektiver mente på sin side at Litvinenko ikke var kontaminert før møtet den 1. november.
Ifølge statsadvokaten i Hamburg, Martin Köhnke, var det «en tilstrekkelig innledende mistanke om at han ikke bare kunne være et offer, men også en gjerningsmann», men undersøkelsene som var blitt utført så langt gav ikke rom for en «klar avklaring med hensyn til om Kovtun er et offer eller en gjerningsmann». I denne sammenheng ble det utført etterfrorskninger rundt ham i Tyskland på grunn av mistanke om ulovlig håndtering av radioaktive stoffer (§ 328 StGB) og på mistanke om misbruk av ioniserende stråling (§ 309 StGB). Politiet og Bundeskriminalamt opprettet spesialkommisjonen «Dritter Mann» for å etterforske Kovtun.
Den britiske Crown Prosecution Service siktet Kovtun som deres andre mistenkte gjerningsmann for mordet på Litvinenko, basert på nytt bevismateriale fremkommet i 2011, og krevde ham utlebvert til England for å stilles for retten i februar 2012.
Kovtun skulle etter planen vitne via videolink fra Moskva i juli 2015 i London Criminal Courts etterforskning av Litvinenkos død. Etter å ha gått med på å gjøre det i mars 2015, trakk han tilbake tilsagnet tre dager før den planlagte vitneforklaringsdatoen, med henvisning til sine forpliktelser i den russiske etterforskningen av saken som årsak.
Kovtun nektet for noen gang å ha arbeidet for Russlands føderale etterretningsbyrå (FSB). Imidlertid gikk han til samme militærhøyskole i Moskva som Andrej Lugovoj, som han hadde kjent siden ungdommen. «Vi bodde i samme hus i tolv år, fedrene våre arbeidet samme sted i forsvarsdepartementet,» sa Lugovoj til radiostasjonen Ekho Moskvy.
Kleopatra VI Tryfaena
Kleopatra VI Tryfaena (gresk: Κλεοπάτρα Τρύφαινα; født ca. 75 f.Kr. - død 57 f.Kr.) var en prinsesse av det ptolemeiske kongedømme i Egypt.
Historisk problem
Kleopatra Tryfaena er et historisk problem da det er minst to, kanskje tre, ptolemeiske kvinner ved navn Kleopatra Tryfaena. Det innebærer mulige forvekslinger. Det er en Tryfaena som var datter av Ptolemaios VIII Fyskon. Det var også en Kleopatra V Tryfaena, som har blitt gitt nummeret V av moderne forskere, og som er bekreftet gift med Ptolemaios XII Auletes, men som deretter forsvinner uforklarlig ut av de historiske opptegnelsene. Til sist er det en Kleopatra Tryfaena, som denne artikkelen handler om, som var en (antatt) datter av nevnte Kleopatra V Tryfaena. Hun er i moderne tid gitt tallet VI og opptrer som Kleopatra VI Tryfaena.
Som datter av Auletes
Om denne identifiseringen er korrekt er Kleopatra VI Tryfaena en eldre søster av den berømte Kleopatra VII. Hennes far var Ptolemaios XII Auletes og hennes mor antas å være den nevnte Kleopatra V Tryfaena, og ble da antatt å være født en gang runct 75 f.Kr. En del kilder hevder at hun døde som barn. Andre kilder hevder at da Ptolemaios XII Auletes flyktet til Roma for å unngå opprøret mot seg i Alexandria i 58 f.Kr., tok han Kleopatra VII med seg, men to av døtrene, Kleopatra VI Tryfaena og Berenike IV Epifaneia, ble værende igjen og overtok den egyptiske tronen. Det synes som om Kleopatra VI Tryfaena forsvinner i år 57 f.Kr. da det ikke finnes referanser om henne etter dette året. Det kan bety at hun enten døde av naturlige årsaker eller at søsteren Berenike IV Epifaneia, da rundt tyve år, fikk henne drept for å kunne styre som enehersker.
Problemet med denne oppstillingen er at historikeren Strabon hevdet at Ptolemaios XII Auletes hadde tre døtre, og ikke fire, og av disse tre var kun den eldste (Berenike IV Epifaneia) som var legitim. Det antyder at den Kleopatra Tryfaena, som Porfyrios refererte til, kan ha vært Auletes' hustru, og ikke hans datter. For å få dette til å gå opp er det flere moderne forskere som identifiserer Kleopatra VI med Kleopatra V Tryfaena, Auletes' hustru.
MOWAG Piranha
Kjennetegn ved typen er uavhengig hjuloppheng, motoren framme til høyre, føreren framme til venstre, mannskapsrom bak, amfibiske egenskaper og modulær oppbygging.
Historie
General Motors Canada har bygget 491 6x6-utgaver for canadiske styrker og 758 8x8-utgaver for det amerikanske marinekorpset. Den amerikanske hæren og Australia overtok noen kjøretøyer fra marinekorpset. De canadiske kjøretøyene finnes i tre utgaver; Cougar, Grizzly og Husky. Cougars rolle er ildstøtte, Grizzlys rolle er pansret personellkjøretøy og Husky er bergningsvogn. Cougar har blitt trukket ut av aktiv tjeneste (fra 1999) og brukes bare av reservestyrker. De canadiske og amerikanske ordrene ledet senere til en amerikansk-støttet bestilling for Saudi-Arabias nasjonalgarde (heimevern).
Piranha produseres også i Chile, opprinnelig av Industries Cordoen, men i 1991 ble produksjonslisensen overdratt til FAMAE.
Fra 1991 ble Piranha 8x8 også lisensprodusert av GKN Defence (senere Alvis Vickers) i Storbritannia, i henhold til en avtale fra året før. Disse kjøretøyene er solgt til Saudi-Arabia og Oman.
Tredje generasjon Piranha, kalt Piranha III, kom tidlig i 1996. I 1999/2000 fikk Danmark levert 22 8x8-kjøretøyer, 20 av dem produsert av Falck-Schmidt i Odense. 2 av disse var kommandovogner, 2 var bergningsvogner og resten var PPKer. I juni 2003 bestilte danskene 22 kjøretøyer til, 11 PPKer og resten ambulanser.
I 1999 bestilte Irland 40 kjøretøyer, hvorav 4 var kommandovogner, 1 var bergningsvogn og en var ambulanse. 25 vogner til ble bestilt i 2003.
Boundary County
Boundary County er et fylke i den amerikanske delstaten Idaho. Det ligger lengst nord i staten og det grenser mot Bonner County i sør, Lincoln County, Montana i øst, Pend Oreille County, Washington i vest og mot Canada i nord.
MOWAG Piranha
Historie
I 2000 bestilte New Zealand 105 kjøretøyer for å erstatte M113. Spania bestilte 18 kjøretøyer for marineinfanteriet sitt.
Boundary County
Boundary Countys totale areal er 3,310.55 km² hvorav 24,35 km² er vann. Ved folketellingen i 2010 hadde fylket 10,972 innbyggere og administrasjonssenteret ligger i byen Bonners Ferry som også er fylkets største by.
Historie
Fylket ble grunnlagt 23. januar 1915 og har fått sitt navn på grunn av at det grenser til Canada.
MOWAG Piranha
Historie
Piranha er i tjeneste i Australia, Chile, Danmark, Ghana, Irland, New Zealand, Oman, Qatar, Saudi-Arabia, Sierra Leone, Sveits og Sverige (Piranha IIIC 10x10 radarvogn og kommandovogn). I tillegg er den i tjeneste med navnet LAV og Stryker i det canadiske og amerikanske militæret. Fram til 2004 var 8 000 eksemplarer solgt.
Teknisk
4x4-utgaven kan bevæpnes med opp til 20 mm kanon i tårn.
8x8-versjonen kan utrustes med en mengde forskjellige tårn og våpensystemer, inkludert Euromissile Mephisto panserverntårn med fire Euromissile HOT-missiler, 90 mm kanontårn, 105 mm kanontårn og rakettkastere.
Pulau Seraya kraftverk
Pulau Seraya kraftverk er et varmekraftverk i Singapore. Det har en installert produksjonskapasitet på 2300 MW fordelt på blokker á 9 x 250 MW, 2 x 370 MW, og 2 x 25 MW. Teknologien er levert av bl.a Hitachi, Siemens og Mitsui.
Brenselkilden er naturgass og fyringsolje. Anlegget ble utbygd omkring årene 1986–2002. Operatør er selskapet Power Seraya.
Else Rønnevig
Else Rønnevig (født 2. mars 1940 i Lillesand) er kulturvernarbeider og statsstipendiat. Hun fikk tilnavnet Sprossa da hun i 1980 engasjerte seg for å bevare og restaurere originale vinduer i gamle hus samtidig som hun tok initiativ til å etablere Aust-Agder avdeling i Fortidsminneforeningen.
Hun er utdannet ved Statens lærerskole i Forming, Oslo 1957-59. Hun har vært hjemmeværende formingskunstner, kommunepolitisk aktiv, vært fylkesleder og hovedstyremedlem i Fortidsminneforeningen og medlem av Statens Kulturminneråd.
Siden 1985 har hun drevet eget firma med rådgivning innen kulturvern og bygningsmiljø.
Hun ble utnevnt til statsstipendiat i 2003.
AIX System Management Interface Tool
AIX System Management Interface Tool (SMIT) er et interaktivt verktøy som følger med operativsystemet AIX. SMIT tilbyr administratorer et menybasert alternativ til kommandolinjen, for å styre og vedlikeholde AIX. Eksempler på lignende verktøy i Linux er Linuxconf og YaST.
SMIT ble første gang lansert sammen med AIX 3.0 den 7. mars 1989.
Maksim Sjabalin
Maksim Andreevitsj Sjabalin (russisk: Максим Андреевич Шабалин; født 25. januar 1982 i Samara i daværende Sovjetunionen) er en russisk kunstløper som deltok i de olympiske vinterleker 2006 i Torino og 2010 i Vancouver.
Sjabalin vant en olympisk bronsemedalje i kunstløp under Vinter-OL 2010 i Vancouver. Sammen med Oksana Domnina kom han på tredjeplass i konkurransen i isdans bak Tessa Virtue/Scott Moir fra Canada og Meryl Davis/Charlie White fra USA.
Sjabalin ble verdensmester i isdans 2009 i Los Angeles sammen med Oksana Domnina.
Ringfingerbreen
Ringfingerbreen er en isbre i Fimbulheimen i Dronning Maud Land. Den dekker vestsiden av fjellryggen Armlenet i Jutulsessen i Gjelsvikfjella.
Området ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen og den norske antarktisekspedisjonen 1956–60.
Breen ble navngitt av Norsk Polarinstitutt i 2007.
Deron Williams
Deron Williams (født 26. juni 1984) er en amerikansk basketballspiller som spiller for klubben Dallas Mavericks. Han representerte landet sitt under Sommer-OL 2012 i London, der han tok gull med det amerikanske landslaget.
EM i friidrett innendørs 1987
Det '''18. EM i friidrett innendørs''' ble arrangert fra 21. til 22. februar 1987 på Stade Couvert Régional i Liévin i Frankrike. Dette var tredje gang Frankrike var versland, de var det også i 1972 og 1981.
60 m
<br style="clear:left;" />
200 m
<br style="clear:left;" />
400 m
<br style="clear:left;" />
800 m
<br style="clear:left;" />
1500 m
<br style="clear:left;" />
3000 m
<br style="clear:left;" />
60 m hekk
<br style="clear:left;" />
Høydehopp
<br style="clear:left;" />
Stavsprang
<br style="clear:left;" />
Lengdehopp
<br style="clear:left;" />
Tresteg
<br style="clear:left;" />
Kulestøt
<br style="clear:left;" />
5000 m kappgang
<br style="clear:left;" />
Shangdu kullkraftverk
Shangdu kullkraftverk er et kullkraftverk i Xilinguole i regionen Indre Mongolia i det nordlige Kina. Det har en installert produksjonskapasitet på 1200 MW fordelt på 2 turbiner à 600 MW, som er under bygging. Anlegget vil stå ferdig med alle turbinene i 2010.
SVT HD
SVT HD var en svensk test-kanal som SVT sendte fra 2006 til 2010. Kanalen viste kun fjernsyn i formatet HDTV.
Programmene ble sendt samtidig med SVTs øvrige kanaler og fulgte SVTs normale tablå. I begynnelsen var tilbudet begrenset (bare noen få programmer i uka), men tilbudet økte etterhvert. Kanalen var en forsøksvirksomhet, til de fleste programmene ble produsert i HDTV.